**Καρδίτσα, 28 Αυγούστου 2023.**

**ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΚΑΡΔΙΤΣΑΣ**

**ΔΕΛΤΙΟ ΤΥΠΟΥ**

**ΕΞΕΤΑΣΕΙΣ ΓΙΑ ΤΗΝ ΑΠΟΚΤΗΣΗ ΤΙΤΛΟΥ ΣΠΟΥΔΩΝ ΕΝΗΛΙΚΩΝ**

Από τη Διεύθυνση Πρωτοβάθμιας Εκπαίδευσης Καρδίτσας ανακοινώνεται ότι οι εξετάσεις για την απόκτηση τίτλου σπουδών ενηλίκων **(απολυτήριο)** Δημοτικού Σχολείου θα διεξαχθούν στις **07.09.2023**, ημέρα **Πέμπτη** και ώρα 10:00 μ.μ στο 1ο Δημοτικό Σχολείο Καρδίτσας (Βασιαρδάνη 97, Καρδίτσα, τηλέφωνο: 2441023978).

Οι αιτήσεις των ενδιαφερόμενων μαζί με τα ακόλουθα δικαιολογητικά:

α) αίτηση

β) πιστοποιητικό γέννησης,

γ) φωτοτυπία ταυτότητας και

δ) υπεύθυνη δήλωση του Ν. 1599/86 όπου θα αναγράφεται ο τόπος διαμονής, να υποβληθούν έως την **Τρίτη, 05.09.2023** αποκλειστικά μέσω ηλεκτρονικού ταχυδρομείου στη διεύθυνση t5pkar@sch.gr.

Για αλλοδαπούς συμμετέχοντες επισημαίνεται ότι τα στοιχεία τους στην αίτηση θα πρέπει να συμπληρωθούν με ελληνικούς χαρακτήρες, όπως ακριβώς θα εκδοθεί και ο τίτλος σπουδών.

Για περισσότερες πληροφορίες μπορείτε να απευθύνεστε στο τηλέφωνο 24410 – 79983.